Ceremoni madhështore në qendren Kenedi për nder të disa artistëve
Yje të Hollivudit, legjenda të muzikës dhe udhëheqës politikë nderojnë kontributin e disa prej artistëve më të mirë të botës 
Politika u la menjanë për të nderuarit e Qendres Kenedi mbrëmjen e së dielës në Washington.Kengetarja Barbara Srteisand, një demokrate e zjarrtë, shkëmbeu një përqafim me presidentin Xhorxh Bush gjatë një darke në Shtepinë e Bardhë që i parapriu ceremonisë së çmimeve në Qendren Kenedi. Queen Latifah hapi ceremoninë e mbrëmshme duke thënë se “Barbara Streisand hodhi poshtë librin e rregullave për të gdhendur karrierën e saj dhe për t’u shkrirë në art.” Barbara Streisand, aktori Morgan Freeman, kengetari i muzikës kantri George Jones, koreografia Twyla Tharp dhe muzikantët Pete Townsend dhe Roger Daltery u nderuan me çmimin e arritjes. Aktori Morgan Freeman komentoi para ceremonisë. Ndarja e çmimeve bëhet çdo vit në nderim të kujtimit për ish presidentin amerikan John Kennedy.Qendra që mban emrin e presidentit vlerëson individë që kanë ndikuar në kulturën amerikane përmes artit skenik.Ndër të pranishmit ishte ish sekretarja amerikane e shtetit, Madeline Ollbrajt. Çmimet e sivjetshme u prezantuan fillimisht në një darkë të organizuar nga Departamenti i Shtetit të drejtuar nga Sekretarja Kondolica Rajs. Aktorët Denzel Washington dhe Clint Eastwood folën rreth admirimit të tyre për aktorin Morgan Freeman. Ceremonia e Qendres Kenedi vjen një muaj pas zgjedhjeve presidenciale dhe të ardhurat e grumbulluara nga shitja e biletave, që mund të arrijnë në 4 mijë dollarë për biletë, shërbejnë për të mbështetur programe të kësaj qendre. Ceremonia e vitit të kaluar grumbulloi 5 milion dollarë. Ceremonia e mbrëmshme u shoqërua me interpretimet e India Menzel, e njohur për shfaqet në Broadway, Rob Thomas, kengetari i grupit Foo Fighters Dave Grohl, Biance Noles dhe të tjerë. //kh//